पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. मुख्यमंत्री अशोक गहलोत मंगलवार सुबह उदयपुर पहुंचे। गहलोत यहां एमबी अस्पताल में हॉर्ट हॉस्पिटल का उद्घाटन करेंगे। इससे पहले डबोक एयरपोर्ट पहुंचने पर पार्टी कार्यकर्ताओं ने गहलोत का गर्मजोशी से स्वागत किया।
देहात कांग्रेस के प्रवक्ता हेमंत श्रीमाली ने बताया कि मुख्यमंत्री अशोक गहलोत 11 जून को सुबह 9.30 बजे डबोक स्थित महाराणा प्रताप एयरपोर्ट पहुंचे। यहां पर मुख्यमंत्री का स्वागत किया गया। मुख्यमंत्री एयरपोर्ट से रवाना होकर महाराणा भूपाल चिकित्सालय के परिसर में नवनिर्मित हिन्दुस्तान जिंक हॉर्ट हॉस्पिटल का उद्घाटन करेंगे।
इसके अलावा गहलोत 11 बजे नगर निगम प्रांगण में महाराणा प्रताप जयंती समारोह में मुख्य अतिथि के रूप मे शामिल होंगे। अपरान्ह 1.30 बजे उदयपुर से सड़क मार्ग से गोगुन्दा के लिए प्रस्थान करेंगे। गोगुन्दा बाईपास चौराहे पर मुख्यमंत्री का जिलाध्यक्ष लालसिंह झाला के नेतृत्व में कार्यकर्ताओं की ओर से स्वागत किया जाएगा।
मुख्यमंत्री गोगुंदा में महाराणा प्रताप की राजतिलक स्थली पर पहुंच कर प्रताप की प्रतिमा पर पुष्पांजलि अर्पित कर वहां स्थापित भीलू राणा की आदमकद प्रतिमा का अनावरण करेंगे। मुख्यमंत्री यहां सभा को संबोधित भी करेंगे।
मुख्यमंत्री सायं 4 बजे गोगुन्दा से प्रस्थान कर शाम 5 बजे उदयपुर पहुचेंगे और 6 बजे प्रताप नगर एयरपोर्ट रोड पर माउंट व्यू इंटरनेशनल स्कूल का उद्घाटन करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn